MADŲ PARODA 
DAR KARTĄ PAVASARĮ 


Sekmadienį, balandžio 30 d., 4 val. popiet 
Dievo Motinos parapijos didžiojoj salėj, Cleveland, Ohio 


Parodoj modeliuojami drabužiai iš 


ANITA'S BOUTIQUE 


La Place, Beachwood, Ohio 


Parodą koordinuoja | 
INGRIDA PUZIKIENĖ 


Modelių kosmetika - Mary Kay Cosmetics 
VIDA KIJAUSKAITE 


Drabužius modeliuoja: 
Gaja Bublytė 
Audra Degesytė 
Danutė Dundurienė 
Zita Kampe 
Vilma Kijauskienė 
Aleksandra Kudukytė 
Rita Lipinskaitė 
Emilija Pilypaitė 
Ingrida Puzikienė 
Teresė Urbaitienė 
Kristina Vedegytė 
Valdonė Žiedonienė 


Ir pačios jauniausios: 
Teresė Paškonytė 
Kristina Paškonytė 
Vaiva Bučmytė 
Nida ir Aistė Degesytės 
Lina Beržinskaitė 
Pranešėjos 
Ingrida Puzikienė 
Gražina Kudukienė 


PO PARODOS - VAIŠĖS SVETAINĖJE 
Rengia Clevelando vyresniųjų skaučių Židinys 


" NIEKS NEŽINO, KUR TA PAUKSTĖ SKRENIJA..." 


Už langų - pats gražiausias metų laikas - žydintis pavasaris. Atgimstančioj gamtoj 
jaučiame nepaprastą grožį ir nepaprastą jėgą. Visa yra nauja! 


Tokio pat atgimimo reikia ir žmogui. Ir mums reikia savo gyvenime padaryti visa 
nauja. Šį sekmadienį mums susipina dvi temos: gražiausia pavasario šventė - artėjanti 
Motinos diena, ir Clevelando vyresniųjų skaučių Židinio 1994 metais atšvęsta dvi- 
dešimt penktoji sukaktis. 


Kai kalbame apie Motiną, prisiminimuose iškyla mūsų klasikės Šatrijos Raganos 
"Senasis dvaras“ ir Mamatė. Motinai apsakyti visada ieškome pačių nuostabiausių 
žodžių. Šatrijos Ragana savo Mamatėje sukristalizavo universalios lietuvės Motinos 
paveikslą, sielą ir širdį: 


Raudoniems saulėlydžiams begęstant, baltų rožių sidabrinės akys žiūri į mane pro 
langą... 


Ir nuskyniau vieną baltą rožę, ir glaudžiu prie žiedo karštą kaktą...Motin mano, ar ne 
tavo rankos - baltos, meilios, kvapios ir švelnutės - mane meilingai glamonėja? 
Ašaromis apsirasojo žiedas... O pro langą sidabrinės akys žiūri vis. Ir jųjų kvapo ban- 
gos audžia seną seną aukso sapną. 


Toliau ji rašo: Mamatė ėjo nuo vieno kerelio prie kito, lytėjo rožes savo plonais 
pirštais ir pasilenkusi traukė jų nuostabų kvapą. 


Žinai, Irute, tas meilus kvapas - tai rožių kalba. Ir ta savo kalba pasakoja jos 
apie tokias grožybes, kokių niekados nėra mačiusios žmonių akys, apie tokius 
balsus, kokių niekados nėra girdėjusios žmonių ausys, ir apie tokią laimę, kokios 
niekados nėra patyrusios žmonių širdys. 


- Mamate, tariau, o mano širdis yra labai laiminga. Taip visur gražu, taip puikiai 
žydi rožės! 


Mamatė jau ne į rožes žiūrėjo, bet kažkur tolyn, pro tamsias pušis, augančias sodo 
gale, tarsi ieškodama tų grožybių, kurių nėra regėjusios žmonių akys. Išgirdusi 
mano žodžius, ji, lyg prisiversdama, atitraukė žvilgsnį nuo tų tolių, pažiūrėjo į mane, 
liūdnai šyptelėjo ir tarė: - Trumpai težydi rožės, Irute! Ir , papurčiusi galvą, tarytum 
norėdama nusikratyti liūdnomis mintimis, ėmė skinti rožes ir dėti į puokštę... 


Kiek tokių puokščių suskynė mums mūsų motinos, ir sudėjo jas į mūsų rankas, 
tikėdamos, kad žinosime kaip reikia jas savo gyvenime auginti, kaip reikia jas 
ateinančioms kartoms perduoti. 


